nvidia/miracl-vision huggingface dataset:
అకేషియా అరికులిఫోర్మిస్

Acacia auriculaeformis, Acacia auriculiformis Griseb శాస్త్రీయ నామం: అకేషియా అరికులిఫోర్మిస్ ఇది పుష్పించే జాతికి చెందిన వృక్షం. ఈ వృక్షం యొక్క జాతి అరికులిఫార్మిస్. ఈ వృక్షం ప్లాంటే రాజ్యానికి చెందినది.ఈ వృక్షం మాగ్నోలియోప్సిడ అను తరగతి, ఫాబేల్స్ అను క్రమం, ఫాబేసీ అను కుటుంబానికి చెందినది. ఈ వృక్షం యొక్క ప్రజాతి అకేషియా, జాతి అరికులిఫార్మిస్. ఈ వృక్షం ఆస్ట్రేలియా, ఇండోనేషియా, పాపువా న్యూ గినియా అను దేశాలలో ఉన్నాయి. మలయాళో ఈ వృక్షానికి నిరంతరముగా పుష్పాలు పూయును, కాయలు కూడా కాయును. స్యాంసిబార్లో ఒక సంవత్సరంలో ఈ చెట్టు అనేకసార్లు పుష్పిస్తాయి. భారతదేశంలో అక్టోబరు, నవంబరులో పుష్పిస్తాయి.ఫ్లోరిడాలో ప్రతి ఏటా 2 వికసించే కాలాలు ఉన్నాయి, వసంతం, పతనం. అకేషియా అరికులిఫార్మిస్ ఒక సతతహరిత వృక్షం. ఇది 30మీ వరకు పొడవుగా పెరుగుతుంది
అగాపాంతస్ ఆఫ్రికానస్

Agapanthus minor lodd,Agapanthus umbellatus L'her అగాపాంతస్ ఆఫ్రికానస్ ఒక పుష్పించే మొక్క. దీన్ని ఆఫ్రికా లిల్లీ అని కూడా అంటారు అగాపాంతస్ ఆఫ్రికానస్ ఒక పుష్పించే మొక్క. అగాపాంతస్ ఆఫ్రికానస్ దక్షిణాఫ్రికా కేప్ ఆఫ్ గుడ్ హోప్‌లో సహజంగా పెరుగుతుంది. దీన్ని తోటలలో పెంచడం చాలా కష్టమైన పని, అగాపాంథస్ ప్రెకాక్స్ కంటే కూడా. ఈ పేరుతో అమ్మే మొక్కలు దాదాపుగా అన్నీ కూడా అగాపాంథస్ ప్రెకాక్స్‌లే. దీని ఆకులు 10-35 సెంమీ పొడవుతో సన్నగా -1-2 సెంమీ వెడల్పుతో - వంపుతిరిగి ఉంటాయి. దీని పూలు 25-60 సెంమీ పొడవుతో, తెల్లగా, లేలేత నీలంగా 20-30 కలిసి గుత్తులుగా పూస్తాయి. ఒక్కొక్క పువ్వు 2.5–5 సెంమీ వ్యాసంతో ఉంటాయి. వేసవిలో వీటికి నీరు పుష్కలంగా అవసరం. చెరువు కట్టలపైన, వాగుల ఒడ్డులపైనా ఇవి బాగా పెరుగుతాయి. అంటు కట్టడం ద్వారా వీటిని పెంచవచ్చు
రౌతుపల్లె (కొమరోలు)

కొమరోలు మండలం , ఆంధ్రప్రదేశ్ రాష్ట్రంలోని ప్రకాశం జిల్లాకు చెందిన ఒక మండలం.OSM గతిశీల పటము భారత జనాభా లెక్కలు ప్రకారం మండలం లోని జనాభా మొత్తం 40,331 -అందులో పురుషులు 20,892 మందికాగా - స్త్రీలు 19,439 మంది ఉన్నారు. అక్షరాస్యత మొత్తం రేటు 59.10% - పురుషులు అక్షరాస్యత 76.55% - స్త్రీల అక్షరాస్యత 40.33%
చుక్కపల్లి పిచ్చయ్య

చుక్కపల్లి పిచ్చయ్య పారిశ్రామికవేత్త. ఇతడు దాతగా, మానవతావాదిగా పేరుగడించాడు. ఇతడు గుంటూరు జిల్లా, తెనాలి మండలం కంచెర్ల పాలెం గ్రామంలో 1928 ఆగష్టు 7వ తేదీన జన్మించాడు. ఇతని తండ్రి పేరు చుక్కపల్లి తిరుమలయ్య. ప్రాథమిక విద్య అనంతరం ఇతని సోదరుడు చుక్కపల్లి తిరుపతి వెంకయ్య ప్రోత్సాహంతో 1957లో వ్యాపారంలో ప్రవేశించాడు. వ్యాపారరంగంలో వుంటూనే సాహిత్యం, పుస్తక రచన పట్ల ఆసక్తి పెంచుకున్నాడు. ఆయన స్వయంగా రాసినవిగాని, ఇతరుల పుస్తకాలు సంకలనం చేసినవిగాని కోటి 73 లక్షల 66 వేల ప్రతులు వుంటాయి. ఈయన ప్రగతిశీల సాహితీవేత్త. 1962లో పాపులర్‌ షూమార్ట్‌ ప్రధాన కార్యాలయం, బ్రాంచీల విధానాన్ని విజయవాడలో ప్రారంభించి, ఆంధ్రప్రదేశ్‌, కర్ణాటక రాష్ట్రాలలో 145 బ్రాంచీలకు విస్తరించాడు. ఈయన సంస్థల్లో సుమారు 900 మంది ఉద్యోగులున్నారు. 1977లో పాపులర్‌ షూమార్ట్‌ గ్రూప్‌ సంస్థల ట్రస్ట్‌ను ఏర్పాటు చేసి అనేక రూపాలలో పేద, వికలాంగ, అనాథలను ఆదుకున్నాడు. ప్రకృతి వైపరీత్యాలు సంభవించిన సమయంలో బాధితులకు తక్షణ సాయంగా దుప్పట్లు, వంట సామాన్లు, టవల్స్‌ లక్షలాది రూపాయల విలువైనవి అందించాడు
మద్దాళి రఘురామ్

మద్దాళి రఘురామ్ సాంస్కృతిక కార్యకర్తగా సుపరిచితుడు. కిన్నెర ఆర్ట్ థియేటర్స్ అనే సంస్థను స్థాపించి కార్యదర్శిగా ఉంటున్నాడు. ఇతడు డా.మద్దాళి సుబ్బారావు, బాలసరస్వతి దంపతులకు నెల్లూరులో జన్మించాడు. ఇతని తండ్రి సెంట్రల్ ఎక్సైజ్ శాఖలో అధికారిగా పనిచేసేవాడు. అతడు హోమియోపతి డాక్టరుగా, రమణమహర్షిపై అనేక గ్రంథాలు రచించినవాడుగా ప్రసిద్ధుడు. రఘురామ్‌ బాల్యం, ప్రాథమిక, హైస్కూలు విద్యలు నెల్లూరు, ఖమ్మం, విజయనగరంలలో కొనసాగింది. అమలాపురం కాలేజీలో ఆంధ్ర విశ్వవిద్యాలయం నుండి పట్టభద్రుడయ్యాడు. తరువాత ఇతడు ఆంధ్రప్రదేశ్‌ పారిశ్రామిక మౌలిక వనరుల సంస్థలో ఉద్యోగిగా చేరి సుమారు 7 సంవత్సరాలు పనిచేశాడు. ఉద్యోగం చేసే సమయంలో సాంస్కృతిక కార్యక్రమాలవైపు ఆకర్షితుడయ్యాడు. 1977లో కిన్నెర ఆర్ట్ థియేటర్స్ సంస్థను స్థాపించాడు. ఈ సంస్థను జంటనగరాలలో ముఖ్యమైన సాంస్కృతిక సంస్థగా తీర్చిదిద్ది వేలాది సాహితీ సాంస్కృతిక కార్యక్రమాలు నిర్వహిస్తూ, ప్రముఖ కవులను, కళాకారులను సత్కరిస్తూ వచ్చాడు
ముహమ్మద్‌ మహబూబ్‌ అలీ

అఫ్సర్ కవి, విమర్శకుడు, రచయిత, సీనియర్ ఉపన్యాసకుడు. ఈయన అసలు పేరు ముహమ్మద్‌ మహబూబ్‌ అలీ. అఫ్సర్ 1964, ఏప్రిల్ 11 న మునవర్ బేగం, షంషుద్దీన్ దంపతులకు ఖమ్మం జిల్లా చింతకాని గ్రామంలో జన్మించాడు. తండ్రి షంషుద్దీన్ అభ్యుదయ రచయితల సంఘం ఖమ్మం జిల్లాశాఖకు అధ్యక్షుడు. కౌముది అనే కలంపేరుతో ప్రసిద్ధుడైన రచయిత. కళంకిని, విజయ అనే రెండు నవలలు వ్రాశాడు. రంగభూమిని సుంకర, వాసిరెడ్డి తో కలిసి అనువదించాడు. మార్క్సిస్టు భావజాలం ఉన్న రచయిత కౌముది. తండ్రి ప్రభావం అఫ్సర్ మీద చాలా ఉండేది. బాల్యం నుండి సాహిత్యవాతావరణంలో పెరగటం వల్ల ఇతనికి కవిత్వం పట్ల మక్కువ ఏర్పడింది. 1985లో ఉస్మానియా విశ్వవిద్యాలయం నుండి బి.ఏ
అలీ ముహమ్మద్‌

అలీ ముహమ్మద్‌ ఒక కవి, రచయిత. అలీ ముహమ్మద్‌ జన్మ స్థలము కరీంనగర్‌ జిల్లా గుట్టుబత్తూరు. వీరి తల్లితండ్రులు: అమీనాబీ, హుస్సేన్‌. విద్యాభ్యాసం : యం.ఎ. ఉద్యోగము. కడపలో కో-ఆపరిేవ్‌ రిజిష్ట్రార్‌గా ఉద్యోగం. హృదయ మాధురి, ఆణిముత్యాలు, వేదనా సౌరభము, మమత (కావ్యాలు) ప్రచురితమయ్యాయి. సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010 ప్రచురణకర్త—ఆజాద్‌ హౌస్‌ ఆఫ్‌ పబ్లికేషన్స్‌ .. చిరునామా వినుకొండ - 522647. పుట 42
అలీ సయ్యద్‌

దేవరకొండ, తెలంగాణ రాష్ట్రం, నల్గొండ జిల్లా, దేవరకొండ మండలం లోని పట్టణం. ఇది 2012లో నగర పంచాయితీగా, 2017లో దేవరకొండ పురపాలకసంఘంగా ఏర్పడింది. ఈ పట్టణానికి సంబంధించిన చరిత్ర ముఖ్యంగా కాకతీయుల కాలం నుండి ప్రాచుర్యంలోకి వచ్చింది.ఈ పట్టణానికి దగ్గరలోనే ఒక ప్రాచీన దుర్గం ఉంది.ఆ దుర్గం పేరుతోనే దేవరకొండ అని పిలువబడుతుంది. ఈ పట్టణానికి సంబంధించిన చర్చ ముఖ్యంగా కాకతీయుల కాలం నుండి ప్రాచుర్యంలోకి వచ్చింది.ఈ పట్టణానికి దగ్గరలోనే ఒక ప్రాచీన దుర్గము ఉంది.ఆ దుర్గం పేరుతోనే దేవరకొండ అని పిలువబడుతుంది. ఒకానొకప్పుడు దుర్భేధ్యమైన ఈ రేచర్ల నాయకుల కోట ఇప్పుడు శిథిలావస్థలో ఉంది. ఇది ఒక ముఖ్య చూడదగిన పురాతన ప్రదేశం. ఈ దుర్గము ఏడుకొండల మధ్యన ఉంది. నల్గొండ, మహబూబ్ నగర్, మిర్యాలగూడ, హైదరాబాదు నుండి రోడ్డు మార్గమున ఇక్కడ చేరవచ్చును
వివినమూర్తి

వివినమూర్తిగా సాహిత్యప్రపంచానికి పరిచయమున్న ఇతని పూర్తి పేరు వోలేటి వెంకట నరసింహమూర్తి. ఇతడు 1948, మే 21వ తేదీన తూర్పుగోదావరి జిల్లా, కిర్లంపూడి మండలం, సఖుమళ్ల తిమ్మాపురం గ్రామంలో జన్మించాడు. రాజమండ్రి, కాకినాడలలో విద్యాభ్యాసం జరిగింది. విశాఖపట్నం, హైదరాబాద్, బెంగుళూరులలో ప్రభుత్వోద్యోగం చేసి ప్రస్తుతం బెంగుళూరులో స్థిరపడ్డాడు. 1978 ఉగాది ఆంధ్రజ్యోతి లో తన తొలి కథ "రెట్టెముక్క" ప్రచురితమైనది.  ఇతని రచనలు విపుల, నవ్య, జ్యోతి, అరుణతార, ఆంధ్రజ్యోతి, రచన, ప్రజాతంత్ర, స్వాతి, చతుర, ఆంధ్రభూమి, నివేదిత, ఆంధ్రప్రభ, ఆహ్వానం, సాహిత్యనేత్రం, చినుకు, అన్వేషణ, భారతి, విశాలాంధ్ర, పత్రిక, ఉదయం, ఈభూమి, ప్రస్థానం, తెలుగు అమెరికా మొదలైన పత్రికలలో ప్రచురితమయ్యాయి. సుమారు 110 కథలు వివిధ పత్రికలలో ప్రచురితమయ్యాయి.
వై.బాలశౌరిరెడ్డి

వై.బాలశౌరిరెడ్డి హిందీభాషాప్రవీణుడు, ‘హిందీ చందమామ‘ సంపాదకుడు, కేంద్ర సాహిత్య అకాడమీ పురస్కారగ్రహీత. ఆయన 1928 జూలై 1 న కడప జిల్లా గొల్లలగూడూరులో ఎద్దుల ఓబులమ్మ, గంగిరెడ్డి దంపతులకు జన్మించాడు.ఆయన కడప, నెల్లూరు, అలహాబాద్, బెనారస్ లలో విద్యాబ్యాసం సాగించారు. ఆయన బాల్యంలోనే మహాత్మాగాంధీ ప్రభావానికి లోనయ్యాడు. ఆయన ఆదేశంతో హిందీ బోధన రంగంలో స్థిరపడ్డాడు. చెన్నై హిందీ శిక్షణ కళాశాల ప్రిన్సిపాల్‌గా, హిందీ చందమామ సంపాదకుడుగా, అనువాదకుడుగా, నాటక, వ్యాసరచయితగా పేరు పొందాడు. తెలుగు, హిందీ, ఇంగ్లీషు భాషల్లో వందకు పైగా రచనలు చేశాడు. హిందీలో 72 పుస్తకాలు రచించాడు. తెలుగునుంచి హిందీలోకి 24 పుస్తకాలు అనువాదం చేశాడు. బాలశౌరిరెడ్డి నవలల్లో బారిస్టర్‌ (1967), లకుమ (1969), కాలచక్ర (2002) వంటివి ఎంతో పేరు తెచ్చాయి. ఇవికాక రుద్రమదేవి, నారాయణభట్టు (నోరి), రాజశేఖర చరిత్ర (వీరేశలింగం పంతులు), అల్పజీవి (రాచకొండ), కౌసల్య (పోలాప్రగడ) కావేరి (రావూరి బారద్వాజ) తదితర నవలలను తెలుగు నుంచి హిందీలోకి అనువదించాడు
అజ్మతుల్లా

అజ్మతుల్లా రచయిత. అజ్మతుల్లా నల్గొండ జిల్లా, దేవరకొండలో జన్మించారు. వీరి రచనలలో ముఖ్యమైనవి 1.సత్యసింధూర చరిత్ర, 2.తత్వపుష్పము, 3.మార్కండేయ జననము.
పండిత్ రేవతి ప్రసాద్ శర్మ

పండిత్ రేవతి ప్రసాద్ శర్మ, నాయిబ్రాహ్మణ (వైదిక నాయిబ్రాహ్మణ) సంఘం వ్యవస్థాపకుడు. పండిత్ రేవతి ప్రసాద్ శర్మ నాయిబ్రాహ్మణుల అభివృద్ధికి చాలా కృషి చేసాడు నాయిబ్రాహ్మణులు కుడా బ్రాహ్మణులే అని చెప్పి బ్రాహ్మణ సిద్ధాంతాన్ని ప్రతిపాదించి, ప్రతి ఒక్క నాయిబ్రాహ్మణుడు యజ్ఞోపవితం (జంధ్యం) ధరించాలి అని భారతదేశం అంతట ప్రచారం చేసి ప్రతి ఊరి ఊరికి తిరిగి అయనే స్వయంగా నాయిబ్రాహ్మణులకి యజ్ఞోపవితాలు ధరింపచేశాడు.రేవతి ప్రసాద్ శర్మ యజ్ఞోపవితం ధరించాలి అని ప్రచారం చేయటానికి ముందే ఆంధ్రప్రదేశ్ లో నాయిబ్రాహ్మణులు యజ్ఞోపవితలు ధరించటం గమనార్హం.
పసుభొట్లపాలెం

"పసుభొట్లపాలెం" కృష్ణా జిల్లా గుడ్లవల్లేరు మండలానికి చెందిన రెవెన్యూయేతర గ్రామం. సముద్రమట్టానికి 9 మీ.ఎత్తు గుడివాడ, పెడన, హనుమాన్ జంక్షన్, మచిలీపట్నం గుడ్లవల్లేరు, పామర్రు నుండి రోడ్దురవాణా సొకర్యం ఉంది. రైల్వేస్టేషన్ విజయవాడ 54 కి.మీ మండల పరిషత్తు ప్రాథమిక పాఠశాల:- ప్రధాని శ్రీ నరేంద్రమోదీ పిలుపు మేరకు, స్వచ్ఛభారత్ కార్యక్రమంలో భాగంగా, బెల్ (B.E.L) కంపెనీ, ఈ పాఠశాలలో 6 లక్షల రూపాయల వ్యయంతో నిర్మించిన మరుగుదొడ్ల వినియోగ హక్కు పత్రాన్ని, 2015, సెప్టెంబరు-15వ తేదీనాడు, ఆ పాఠశాల ప్రధానోపాధ్యాయులకు అందజేసినారు.  ఈ గ్రామం కవుతరం గ్రామ పంచాయతీ పరిధిలోని ఒక శివారు గ్రామం.  ఈనాడు అమరావతి; 2015, సెప్టెంబరు-16; 30వపేజీ.
కల్పన-1 ఉపగ్రహం

కల్పన-1 ఉపగ్రహం మొదటి పేరు METSAT-1.భారత సంతతికి చెందిన, అమెరికా వ్యోమగామిని డా.కల్పనా చావ్లా స్మృతి చిహ్నంగా/జ్ఞాపకార్థంగా,5 వతేదీ ఫిబ్రవరి,2003లో METSAT ఉపగ్రహానికి కల్పన-1 అని పేరు మార్చారు. అమెరికా వ్యోమగామిని డా.కల్పన చావ్లా, 2003 ఫిబ్రవరి 1లో, అమెరికా ప్రయోగించినస్పేస్ షెటిల్ కొలంబియా అంతరిక్షప్రయోగసమయంలో ప్రేలిపోవడంతో అందులో ప్రయాణిస్తున్న ఆమె, తోటి వ్యోమగాములు అందరు మరణించారు. ఈఉపగ్రహాన్ని PSLV-C4 ఉపగ్రహ వాహకనౌక ద్వారా అంతరిక్షములో సెప్టెంబరు12 వతేదీ,2002 లో, ఆంధ్రప్రదేశ్ లోని నెల్లూరు జిల్లాలోని శ్రీహరికోటలో ఉన్న సతీష్ ధావన్ అంతరిక్ష ప్రయోగకేంద్రం నుండి ప్రయోగించారు.ఈ ఉపగ్రహం యొక్క జీవిత కాలం 7 సంవత్సరాలు.ఈ ఉపగ్రహం అంతరిక్షవాతావరణ పరిశోధనఉపగ్రహం.కల్పన ఉపగ్రహాన్ని అంతకు ముందు నిర్మించి అంతరిక్షములో కక్ష్యలో ప్రవేశపెట్టిన ఇన్శాట్ ఉపగ్రహసాంకేతిక పరిజ్ఞానాన్ని వారసత్వంగా తీసుకోని రూపకల్పన చేసారు.
కంచె (సినిమా)

కంచె 2015 అక్టోబరు 22 న విడుదలైన తెలుగు సినిమా. ఈ చిత్ర కథ రెండవ ప్రపంచ యుద్ధం నేపథ్యంలో నడుస్తుంది. రెండవ ప్రపంచ యుద్ధం నేపథ్యంలో తెలుగులో వచ్చిన మొదటి సినిమా ఇది. రెండో ప్రపంచ యుద్ధంలో దాదాపు రెండు లక్షల మంది భారత సైనికులు పాల్గొని, నలబై వేల మంది మరణించి, మరో ముప్ఫై ఐదు వేల మంది గాయపడి, అరవై వేలమంది బందీలుగా చిక్కారన్న సత్యాన్ని పరిశోధనాత్మకంగా వెలికి తీసి, ప్రపంచం ముందు పెట్టిన సినిమా ఇది. 2015 ఆగస్టు 15 న విడుదలైన ఈ చిత్ర మొదటి ప్రచార చిత్రం విభిన్నంగా ఉండి ఆకట్టుకున్నది. రెండో ప్రపంచ యుద్ధ సమయంలోనూ- యుద్ధానికి ముందు కాలంలోనూ - రెండు కాలాలలో నడిచే రెండు విడివిడి కథల సంపుటి ఇది. 1939 లో రెండో ప్రపంచ యుద్ధం ప్రారంభమవుతుంది. ఆ యుద్ధంలో బ్రిటన్ తరపున పాల్గొనేందుకు రాయల్ ఇండియన్ ఆర్మీలో చేరి ధూపాటి హరిబాబు (వరుణ్ తేజ్) కూడా వెళ్తాడు. మొన్నటి వరకూ ఇదే యుద్ధంలో జర్మనీ, జపాన్ లతో కలిసి మిగిలిన దేశాలకి (మిత్ర పక్షాలు) వ్యతిరేకంగా యాక్సిస్ దేశంగా వున్న ఇటలీ, ఆ కూటమి నుంచి విడిపోయి మిత్రపక్షాల వైపు చేరుతుంది. దీంతో జర్మన్ నాజీలు హిట్లర్ ఆదేశాలతో ఇటలీ పనిబట్టాలని చూస్తూంటారు. ఆ జర్మనీ- ఇటలీ సరిహద్దులో ఇటలీ తరపున యుద్ధం చేస్తున్న దళంలో సైనికుడుగా హరిబాబు వుంటాడు. ఇతడి నేస్తంగా దాసు (అవసరాల శ్రీనివాస్) ఉంటాడు
బెంగాల్ టైగర్ (సినిమా)

శ్రీసత్యసాయి ఆర్ట్స్ పతాకం పై కె.కె.రాధామోహన్ నిర్మించిన చిత్రం బెంగాల్ టైగర్. సంపత్ నంది దర్శకత్వం వహించిన ఈ చిత్రంలో రవితేజ, తమన్నా ముఖ్య పాత్రలు పొషించారు. భారీ అంచనాల నడుమ డిసెంబరు 10 2015 న విడుదలైన ఈ చిత్రం ఘన విజయాన్ని సాధించింది. ఆకాష్ నారాయణ్ (రవితేజ) ఆత్రేయపురంలో ఆవారాగా తిరిగే కుర్రాడు. ఎన్నాళ్లిలా తిరుగుతావంటూ ఇంట్లో వాళ్లు అతనికి పెళ్ళి చేసేందుకు నిర్ణయిస్తారు. ఆ మేరకు ఒక సంబంధం కోసం పెళ్ళి చూపులు ఏర్పాటు చేస్తారు. తీరా చూస్తే.. ఆ అమ్మాయి (అక్ష) నువ్వు నాకు నచ్చలేదు.
షేక్‌ మహబూబ్ బాష

బాషా మహబూబ్‌ షేక్‌.... 'తెలుగు భాషాభివృద్ధి ఉద్యమ వేదిక' ఏర్పాటు చేసి వేదిక అధ్యక్షులుగా తెలుగు బాషాభివృద్ధికి నిరంతర కృషి చేశారు. తెలుగు భాషాభిమాని. అనేక రచనలు చేశారు. తెలుగు భాషాభిమాని. బాషా మహబూబ్‌ షేక్‌ ...
బిందే అలీ సయ్యద్‌

బిందే అలీ సయ్యద్‌ నిజామాబాద్‌ జిల్లా ఎల్లారెడ్డి తాలూకాలోని కుగ్రామంలో 1922 ప్రాంతంలో జన్మించారు. వీరు బి.ఎస్.ఎల్.లో ఉద్యోగం చేసారు. గ్రామాల్లో పొలాలకు వెళ్ళే పల్లె పడుచులు పాడుకునే పాటల పట్ల ఆకర్షితులై 5వ తరగతి నుండి పాటలల్లడం ఆరంభం అయ్యింది. విద్యార్థిగా వున్నప్పుడు ఉన్నతపాఠశాలలో గురువులు నేర్పిన చందస్సు ఆధారంతో పద్యాలు పాడుతూ సహవిద్యార్థుల అభినందనల ప్రోత్సాహంతో పలు పాటలు రాసి మనోహరంగా పాడటమేకాదు ఆ పాటలన్నిటిని కలిపి 'పల్లెపాటలు' పుస్తకాన్ని 'కేకలు' పత్రిక ఎడిటర్‌ బైసా రామదాసు సహకారంతో వెలువరించారు. ఆ తరువాత మరికొన్ని గేయాలతో 'కదలి రా' (గేయమాలిక) తెచ్చారు. వివిధపత్రికలలో వివిధాంశాల మీద వ్యాసాలు, కవితలు, పాటలు, గేయాలు ప్రచురితమయ్యాయి. బిఎస్‌ఎన్‌ఎల్‌ ఉద్యోగిగా, ఉద్యోగ సంఘం నేతగా ఆయన రాసిన నాటికలు ఆకాశవాణిలో ప్రసారం అయ్యాయి, ఉద్యోగ సంఘాలు చాలా నాటికలను ప్రదర్శించాయి. 1980లో పదవీవిరమణ చేశాక 'ప్రక్షాళన' ప్రబోధ గేయమాలికను తెచ్చారు. లక్ష్యం: సాహిత్యం ద్వారా వినోదం మాత్రమే కాకుండా వికాసం, విజ్ఞానాన్నిఅందించడం
శ్రీకాంత కృష్ణమాచారి

శ్రీకాంత కృష్ణమాచార్యులు లేదా కృష్ణమయ్య లేదా సింహగిరి కృష్ణమాచార్యులు 13 వ లేదా 14 వ శతాబ్దానికి చెందిన యోగి. మొదటి తెలుగు వచన వాజ్ఞయాచార్యుడిగా, ప్రథమాంధ్ర వచన నిర్మాతగా పేరొందిన వాడు. ఈయన జననకాలం, జన్మస్థలం కచ్చితంగా తెలియవు. కొంతమంది పండితులు ఈయన రచనలను సింహగిరి వచనములు అనే పేరుతో 250 దాకా పుస్తకాలు ప్రచురించారు. నిడుదవోలు వేంకటరావు, తిమ్మావజ్జల కోదండ రామయ్య భారతి పత్రికలో ప్రచురించిన వ్యాసాల ప్రకారం ఈయన కాకతీయ వంశానికి చెందిన ప్రతాపరుద్రుని (1295-1323) కాలానికి చెందినవాడిగా భావించారు. సింహాచలంలో వెలసిన శ్రీ వరాహలక్ష్మీ నరసింహస్వామి పరమ భక్తుడు, అన్నమయ్యలాంటి సంకీర్తనాచార్యులకు, పోతన వంటి భాగవతోత్తములకు స్ఫూర్తినిచ్చిన వాగ్గేయకారుడు. వారికంటే ప్రాచీనుడు. కృష్ణమయ్య ఆళ్వారు శ్రేణికి చెందిన తెలుగులో మొదటి పద కవితాచార్యుడు. భగవద్ శ్రీ రామానుజాచార్యుల్ని అధ్యయనం చేసిన వైష్ణవపండితుడు. కృష్ణమయ్య పూర్తి పేరు శ్రీకాంత కృష్ణమాచార్యులు సా.శ. 1295 నుండి క్రి
గుంటూరు జంక్షన్‌ రైల్వే స్టేషను

గుంటూరు రైల్వే స్టేషను (స్టేషన్ కోడ్: జిఎన్‌టి)  అనేది ఆంధ్రప్రదేశ్ లోని గుంటూరులో ఒక భారతీయ రైల్వే స్టేషను. ఇది దక్షిణ మధ్య రైల్వే జోన్లో గుంటూరు రైల్వే డివిజను లోని కృష్ణ కెనాల్–గుంటూరు రైలు మార్గములో ఉంది. ఇది భారతదేశంలో 295 వ అత్యంత రద్దీ అయిన రైల్వే స్టేషను. కృష్ణ కెనాల్-నంద్యాల (కెసిసి-ఎన్‌డిఎల్) మార్గము బ్రిటిష్ భారతదేశం యొక్క అప్పటి మద్రాసు ప్రావిన్స్ లో మచిలీపట్నంకు గోవాలో మార్గోవా అనుసంధానం చేసే ముఖ్యమైన ఈస్ట్-వెస్ట్ కోస్ట్ లింక్ యొక్క ఒక భాగంగా ఉండేది. ఇది మొదట మీటరు గేజ్ (నారోగేజ్) గా దక్షిణ మరాఠా రైల్వేలు (తరువాత మద్రాస్ , దక్షిణ మరాఠా రైల్వేలు-ఎమ్‌ఎస్‌ఎమ్‌ఆర్) 1885-1890 సమయంలో నిర్మించారు. నల్లమల పరిధులు గుండా ట్రాక్ ఉండటం వలన , దాని ఫలితంగా చాలా కొన్ని ప్రధాన ఇంజనీరింగ్ పనులు, వీటి నిర్మాణం యొక్క పనులు ఈ మార్గము కొరకు చేపట్టడం జరిగింది. వీటిలో అత్యంత ఆకర్షణీయ భారీ దొరబావి వయాడక్ట్  , బొగడ టన్నెల్ ఉండటం , ఇవి రెండూ నంద్యాల నుండి గురించి 30 కి.మీ. దూరములో ఉన్నాయి. రేపల్లె తీర పట్టణం బ్రాంచ్ మార్గము, గుంటూరు 60 కి.మీ. తూర్పు 1910 సం
బద్దం ఎల్లారెడ్డి

బద్దం ఎల్లారెడ్డి (జ.1906, గాలిపల్లి గ్రామం, మ. 1979) తెలంగాణ రాష్ట్రానికి చెందిన భారతీయ కమ్యూనిస్టు నాయకుడు. ఆయన తెలంగాణ సాయుధ పోరాట యోధుడు. ఆయన రాజన్న సిరిసిల్ల జిల్లా, ఇల్లంతకుంట మండలం గాలిపల్లి గ్రామంలో 1906 లో జన్మించారు. ఆయన భారత మాజీ ప్రధాని జవహర్లాల్ నెహ్రూ ఆశయాలకు ప్రభావితుడైనాడు. ఆయన 1930 నుంచి కమ్యూనిజం వైపు ఆకర్షితులైనారు. 1938లో సత్యాగ్రాహానికి పూనుకున్నారు. సాయుధ పోరాటంలో ఆయన జైలుకు కూడా వెళ్లారు. 1939లో కమ్యూనిస్టు పార్టీ హైదరాబాదులో శాఖను ప్రారంభించగా దానిలో రావి నారాయణరెడ్డి లాంటి వారితో కలిసి బద్దం ఎల్లారెడ్డి పనిచేశారు. ఆయన 1941లో ఎల్లారెడ్డి ఆంధ్రమహాసభకు ప్రధాన కార్యదర్శిగా ఎన్నికోబడ్డారు. తెలంగాణ సాయుధ పోరాటంలో కీలకపాత్ర వహించారు
శాంతి నారాయణ

శాంతి నారాయణ అనంతపురం జిల్లాకు చెందిన ప్రముఖ రచయిత. ఇతడు అనంతపురం జిల్లా, బండమీదపల్లె గ్రామంలో కేశమ్మ, వెంకటస్వామి దంపతులకు 1946, జూలై 1న జన్మించాడు. సింగనమలలో హైస్కూలు విద్యాభ్యాసం ముగించాడు. తిరుపతిలోని ఓరియెంటల్ కళాశాలలో విద్వాన్ చదివాడు. తరువాత ఎం.ఎ., పి.హెచ్.డిలు చేశాడు. విద్వాన్ పూర్తి అయిన పిదప తెలుగు పండితుడిగా రాయదుర్గం ప్రభుత్వ జూనియర్ కళాశాలలో పదకొండు సంవత్సరాలు పనిచేసి అదే కళాశాలలో మరో పది సంవత్సరాలు జూనియర్ లెక్చరర్‌గా పనిచేశాడు. తరువాత పదోన్నతి పొంది అనంతపురం ప్రభుత్వ జూనియర్ కళాశాలలో 1992 నుండి 2001వరకు పనిచేశాడు. 2001లో కొంతకాలం ప్రిన్సిపాల్‌గా సేవలను అందించాడు
జయరాజు

జయరాజు తెలంగాణకు చెందిన కవి, పాటల రచయిత, గాయకుడు, తెలంగాణ ఉద్యమకారుడు. తెలంగాణ ప్రభుత్వం నుండి రాష్ట్రస్థాయి సాహిత్య పురస్కారాన్ని, 2023లో కాళోజీ సాహిత్య పురస్కారాన్ని అందుకున్నాడు. జయరాజ్‌ ప్రకృతి మీద 122 కథలు, గేయాలతో రాసిన ‘అవని’ పుస్తకం హిందీ, ఇంగ్గిష్‌, కన్నడ సహా అనేక భాషల్లోకి అనువాదమై విస్తృత ప్రాచుర్యం పొందింది. జయరాజు మహబూబాబాద్‌ జిల్లా, మహబూబాబాద్‌ మండలం, గుమ్మనూర్‌ లో జన్మించాడు. తల్లి గోడిశాల చెన్నమ్మ, తండ్రి గొడిశాల కిష్టయ్య. చదువంతా ఖమ్మం జిల్లా బయ్యారం మండలం గంధంపల్లిలో సాగింది. విద్యార్థి నాయకుడిగా కళాశాల, హాస్టల్ సమస్యల పై పోరాడిండు. మహబూబాబాద్‌ డిగ్రీ కళాశాలలో డిగ్రీ చేస్తూ మధ్యలోనే ఆపి, కొత్తగూడెంలో ఐటీఐ పూర్తి చేశారు. డిగ్రీ పూర్తి చేయకముందే జయరాజును ఉద్యోగం వరించింది. సింగరేణిలో ఫిట్టర్‌ గా ఉద్యోగంలో చేరాడు. సింగరేణి కార్మికుల సమస్యలపై పోరాడాడు. ఆ క్రమంలో లాఠీ దెబ్బలు తిన్నాడు
కంకంటి పాపరాజు

కంకంటి పాపరాజు 18 వ శతాబ్దికి చెందిన కవి. ఇతను నెల్లూరు మండలం వాడు. ఆరువేల నియోగ బ్రాహ్మణులలో శ్రీవత్స గోత్రానికి చెందినవాడు.ఆపస్తంబ సూత్రుడు. తండ్రి అప్పయామాత్యుడు. తల్లి నరసాంబ. మదన గోపాల స్వామి భక్తుడు. చతుర్విధ కవితా నిపుణుడు. గణిత శాస్త్ర రత్నాకరుడు. చేమకూర వెంకటకవి తర్వాత మంచికవిగా పేర్కొనవలసినవాడు పాపరాజు మాత్రమే. పాపరాజు విష్ణుమాయా విలాసం అనే యక్షగానం రచించాడు. ఉత్తర రామాయణం అనే ఉత్తమ గ్రంథాన్ని చంపూకావ్యంగా రచించి కవిగా ప్రసిద్ధికెక్కాడు
అలుగురాజుపల్లి

"అలుగురాజుపల్లి" పల్నాడు జిల్లా మాచర్ల మండలానికి చెందిన రెవెన్యూయేతర గ్రామం. న్యూటన్ ఇనిస్టిట్యూట్ ఆఫ్ ఇంజనీరింగ్. ఈ గ్రామానికి పోస్టాఫీసు కొప్పునూరులో ఉంది.
సింధుదుర్గ్ రైల్వే స్టేషను

సింధుదుర్గ్ రైల్వే స్టేషను కొంకణ్ రైల్వేలో ఉంది. ఇది సముద్ర మట్టానికి 35 మీటర్ల ఎత్తులో ఉంది. ఈ రైలు మార్గము (లైన్) లోని మునుపటి స్టేషను కంకవాలి రైల్వే స్టేషను, తదుపరి స్టేషను కుదల్ రైల్వే స్టేషను.
గురుపుర నది

గురుపుర నదీ ( ఫాల్గుని నది లేదా కులూర్ నదిగా కూడా పిలువబడుతుంది) భారతదేశం లోని కర్ణాటక రాష్ట్రంలో గల నది. ఇది దక్షిణ కనుమలలో జన్మించి మంగుళూరు వద్ద అరేబియా సముద్రంలో కలుస్తుంది. మంగుళూరు దగ్గరలో గల "గురుపుర" పట్టణం గుండా పోవుచున్నందున దీనిని గురుపుర నది అని పిలుస్తారు. ఈ నది ఉత్తర తీరాన "న్యూ మంగుళూరు ఫోర్టు", "మంగుళూరు కెమికల్ ఫెర్టిలైజర్స్" వంటి సంస్థలు నెలకొని ఉన్నాయి. ఒకానొక సమయంలో ఈ నది మంగుళూరు నగరానికి ఉత్తర హద్దుగానూ, దక్షిణ హద్దుగా నేత్రావతి నది ఉంటాయి.
పిఎస్ఎల్‌వి-C4 ఉపగ్రహ వాహకనౌక

పిఎస్ఎల్ వి-C4 ఉపగ్రహ వాహకనౌక, ఇస్రో సంస్థ, ధ్రువీయ ఉపగ్రహ వాహకనౌక (Polar Satellite Launch Vehicle) శ్రేణిలో తయారు చేసిన 7వ ఉపగ్రహ ప్రయోగ వాహనం. భూ అనువర్తిత బదిలీ కక్ష్యలో 1060 కిలోగ్రాముల బరువు ఉన్న METSAT-1 (కల్పన-1) ఉపగ్రహాన్నివిజయవంతంగా ప్రవేశపెట్టింది. నిజానికి పిఎస్ఎల్‌వి ఉపగ్రహ వాహకనౌకను, 900 కిలోల బరువుఉన్న ఇండియన్ రిమోట్ సెన్సింగ్ శాటిలైట్ (IRS) ను 900 కి.మీ.సౌర సమస్థితి ధ్రువ కక్ష్యలోకి ప్రవేశపెట్టడానికి రూపకల్పనచేసి నిర్మించారు.మొదట సారి 1993 లో శ్రీహరికోట నుండి నాలుగు దశలు కలిగిన మొదటి పిఎస్ఎల్‌వి వాహనాన్ని ప్రయోగించినది లగాయితు క్రమంగా ఈ ఉపగ్రహ ప్రయోగ వాహనాన్ని అభి వృద్ధిపరచుకుంటూ, దాని ప్రయోగ సామర్ధ్యాన్ని పెంచుతూ వచ్చారు. అంతకుముందు ప్రయోగించిన పిఎస్ఎల్‌వి వాహనాలతో పిఎస్ఎల్ వి-C4 ఉపగ్రహన్ని పోల్చిన, ఇది ఉపగ్రహాన్ని భూ అనువర్తిత బదిలీ క్షక్ష్యలో, 250 కి.మీ పెరిజీ (భూమికి దగ్గరి బిందువు), 36,000 కి.మీ అపోజీ (భూమి నుండి దూరపు బిందువు) కలిగి ఉండేలా, భూమధ్య రేఖకు 18.0 డిగ్రీల కోణంలో ఉపగ్రహాన్ని ప్రవేశపెట్టెలా రూపొందించారు. పిఎస్ఎల్‌వి-C4 ఉపగ్రహ వాహకనౌక 44.4 మీటర్ల పొడవు ఉండి,295 టన్నుల బరువు ఉంది
మధ్య రైల్వే రైళ్లు (భారతదేశం)

సెంట్రల్ రైల్వే (భారతదేశం) (IR కోడ్: సిఆర్) భారతీయ రైల్వేలు లోని 17 కొత్త రైల్వే మండలాలు నందు ఒకటి, ముంబై సిఎస్‌టిఎం దీని కేంద్రం. ఈ జోను ముంబై సెంట్రల్, భూసావల్, నాగపూర్, షోలాపూర్, పూణే రైల్వే డివిజనులతో పని చేస్తుంది. ఇది మహారాష్ట్ర, మధ్య ప్రదేశ్, కర్నాటక రాష్ట్రములకు సేవలను అందిస్తుంది. ఈ కింది రైళ్లు భారతదేశం యొక్క వివిధ ముఖ్యమైన నగరాల్లో మధ్య రైల్వే ద్వారా నిర్వహించబడుతున్నాయి.
ఆగ్నేయ మధ్య రైల్వే రైళ్లు (భారతదేశం)

ఆగ్నేయ మధ్య రైల్వే భారతదేశం పదిహేడు రైల్వే మండలాలులో ఒకటి. దీని ప్రధాన కార్యాలయం బిలాస్‌పూర్, ఇది బిలాస్‌పూర్, నాగ్‌పూర్ రైల్వే డివిజనులు (అధికారికంగా దక్షిణ తూర్పు రైల్వే భాగంగా), కొత్త రాయ్‌పూర్ డివిజన్. కలిగి ఉంది. ఇది దక్షిణ తూర్పు రైల్వే లోని గతకాలపు బెంగాల్ నాగ్పూర్ రైల్వే, నాగ్‌పూర్ ద్వారా మరొక విభజన సృష్టించడం ద్వారా రెండు రైల్వే డివిజనులుగా ఏర్పరచారు. డివిజన్ మధ్య రైల్వే నుండి ఎటువంటి డివిజను చేర్చివుండ నప్పటికీ, మధ్య రైల్వే, సౌత్ ఈస్ట్రన్ రైల్వే మండలాల మధ్య ఉంటుంది కనుక, ఈ జోను పేరు "సౌత్ ఈస్ట్ సెంట్రల్"గా స్వీకరించారు. దీని రైల్వే కోడ్ ఎస్‌ఈసిఆర్ (SECR) గా ఉంది. మధ్యప్రదేశ్, ఛత్తీస్‌గఢ్, మహారాష్ట్ర, ఒరిస్సా యొక్క ఒక చిన్న భాగం రాష్ట్ర భూభాగములకు సేవల కార్యక్రమాలను అందిస్తుంది. పెద్ద జంక్షన్లలో నాగ్పూర్, కాట్నీ, అనుప్పూర్, చంపా, గోండియా రాయ్‌పూర్ ఉన్నాయి. ఒక నారో-గేజ్ (ట్రాక్) రైలు మార్గము, వెస్ట్ సెంట్రల్ రైల్వే ప్రధాన కేంద్రం జబల్పూర్ స్టేషను వద్ద ప్రవేశిస్తుంది. డబ్ల్యుడిఎం3ఎ డీజిల్ తరగతి వాహనములకు ఆశ్రయం కల్పిస్తుంది. బిలాస్‌పూర్ డివిజను ఎక్స్‌ప్రెస్ రైళ్లు భారతీయ రైల్వేలు నంబరు యొక్క 82XX సిరీస్ ద్వారా వర్గీకరిస్తారు. సౌత్ ఈస్టర్న్ రైల్వే, ఈస్ట్ కోస్ట్ రైల్వేలు భాగస్వామ్యపరచబడినసూపర్ ఫాస్ట్ ఎక్స్‌ప్రెస్ రైళ్లు 28XX సిరీస్ ద్వారా వర్గీకరిస్తారు
పశ్చిమ మధ్య రైల్వే రైళ్లు (భారతదేశం)

వెస్ట్ సెంట్రల్ రైల్వే సంవత్సరం 2004 నుండి పనిచేయడం ప్రారంభించింది. జబల్‌పూర్ దీని ప్రధాన కార్యాలయ కేంద్రం, మధ్య భారతదేశం మధ్యప్రదేశ్ రాష్ట్రంలో ప్రధాన నగరాలలో ఒకటి. జబల్‌పూర్ రైల్వే డివిజను గతకాలపు బొంబాయి రాష్ట్రంలోని సెంట్రల్ రైల్వేలు, ముంబై చర్చిగేట్ వద్ద ప్రధాన కార్యాలయం అయిన పశ్చిమ రైల్వేల నుండి విభజన ఏర్పరచారు. ఇప్పుడు ఈ డివిజను భారతీయ రైల్వేలు లోని మిగిలిన 13 రైల్వే జోన్లతో పాటుగా ఒక ప్రధాన జోన్‌గా పనిచేస్తుంది. జోన్ ప్రధాన విభాగాలు ఈ విధంగా ఉన్నాయి: ఈ కింది రైళ్లు భారతదేశం యొక్క వివిధ ముఖ్యమైన నగరాల్లో మధ్య రైల్వే ద్వారా జబల్పూర్ నుండి నిర్వహించబడుతున్నాయి.
హుసేన్ సాగర్ ఎక్స్‌ప్రెస్

భారతదేశంలోని దక్షిణ మధ్య రైల్వే నిర్వహిస్తోన్న హుస్సేన్ సాగర్ ఎక్స్ ప్రెస్ (Hussainsagar Express) బహుళ ప్రజాదరణ పొందిన రైలు సర్వీసు. ఈ రైలు హైదరాబాద్, ముంబయి మధ్య నడుస్తుంది. 1993లో ఈ రైలు (7001/7002) ప్రారంభమైంది. అప్పట్లో దాదర్ - హైదరాబాద్ మధ్య ఇది వారానికి రెండుసార్లు మాత్రమే నడిచేది. హుస్సేన్ సాగర్ ఎక్స్ ప్రెస్ అనతికాలంలోనే ప్రతిరోజు నడిచే రైలు సర్వీసుగా మారింది. భారతదేశంలోని హైదరాబాద్ సంస్థానాన్ని ఇబ్రహీం కులీకుతుబ్ షా పాలిస్తున్న సమయంలో 1562లో హజ్రత్ హుస్సేన్ షా వలీ హుస్సేన్ సాగర్ సరస్సును నిర్మించారు. ప్రస్తుతం ఈ సరస్సు పేరుతోనే రైలును నడిపిస్తున్నారు. గతంలో బాంబే-వీటీ, సికింద్రాబాద్ మధ్య నడిచే 2101/2102 నెంబర్లు గల మినార్ ఎక్స్ ప్రెస్ స్థానంలో 1994 నుంచి హుస్సేన్ సాగర్ ఎక్స్ ప్రెస్ సూపర్ ఫాస్ట్ రైలు నడుస్తోంది. ప్రస్తుతం దీని నెంబర్లు 2701/2702. 12701: ముంబయి సి.ఎస్.టి
కప్పగంతుల లక్ష్మణశాస్త్రి

కప్పగంతుల లక్ష్మణశాస్త్రి అష్టభాషాకోవిదుడు. ఉద్దండ పండితుడు. సంస్కృతంతోపాటు ఆంగ్లం, ఉర్దూ, హిందీ, కన్నడ, తమిళం, మరాఠీ భాషలలో మాతృభాష అయిన తెలుగుకు సమానమైన పాండిత్యం, అధికారం కల్గినవాడు. చమత్కారంగా మాట్లాడటంలో, గంగాప్రవాహ సమానమైన ఉపన్యాసంలో సాటిలేనివాడు. కప్పగంతుల లక్ష్మణశాస్త్రి వనపర్తి జిల్లా, వనపర్తిలో 1911, జూలై 2 వ తేదీన శ్రీనివాస శాస్త్రి, పద్మావతి దంపతులకు జన్మించాడు. ఇతడు వనపర్తిలో ప్రాథమిక విద్యను ప్రారంభించి తర్వాత తిరుపతిలోని శ్రీవేంకటేశ్వర సంస్కృత కళాశాలలో చేరి పది సంవత్సరములపాటు అలంకరణ, వ్యాకరణ శాస్త్రాలు చదువుకొని ‘సాహిత్య శిరోమణి’ అయినాడు. తరువాత మద్రాసు మైలాపూరు సంస్కృత కళాశాలలో అద్వైత విద్యలో ఆరితేరాడు. అన్నామలై విశ్వవిద్యాలయంలో వ్యాకరణ శాస్త్రం లోతుపాతులను తెలుసుకున్నాడు. పులిసి కృష్ణమాచార్యులు, లక్ష్మీనరసింహశాస్త్రి, చక్రాల నరసింహాచారి, కరుంగళం కృష్ణశాస్త్రి, సేతు మాధవరావు మొదలైన పండితులు ఇతని గురువులు. వనపర్తి ఉన్నతపాఠశాలలో ఉపాధ్యాయుడిగా జీవితం ప్రారంభించాడు. తర్వాత హైదరాబాదులోని వివేకవర్ధని ఉన్నతపాఠశాలలో ఉపాధ్యాయుడిగా పనిచేశాడు. రాజా రామేశ్వరరావు కాలంలో వనపర్తి సంస్థాన ఆస్థానకవిగా నియమించబడ్డాడు
పిఎస్‌ఎల్‌వి-C2 ఉపగ్రహ వాహకనౌక

పిఎస్ఎల్‌వి-C2 ఉపగ్రహ వాహకనౌక ను భారతీయ అంతరిక్ష పరిశోధన సంస్థ(ఇస్రో)నిర్మించి ,ప్రయోగించినది.ఈ వాహకనౌక పిఎస్ఎల్‌వి శ్రేణికి చెందిన రెండవ ఆపరేసనల్ ప్రయోగం.ఈ ఉపగ్రహ వాహకం ద్వారా ఒకేసమయంలో మూడు ఉపగ్రహాలను/అంతరిక్షనౌకలను అంతరిక్షము లో సుర్యానువర్త ధ్రువకక్ష్యలో ప్రవేశపెట్టారు. కక్ష్యలొ ప్రవేశపెట్టిన మూడుఉపగ్రహాలలో భారతదేశానికి చెందిన ఇండియన్ రిమోట్ సెన్సింగ్ శాటిలైట్ ఓసెన్‌శాట్ /(IRS-P4)ప్రధాన మొదటి ఉపగ్రహం కాగా,కొరియాకు చెందిన కిట్‌శాట్-3(KITSAT-3), జర్మనీ కి చెందిన DLR-TUBSAT అనునవి మిగిలిన రెండు ఉపగ్రహాలు.  ఇందులో ఓసెన్‌శాట్ ఉపగ్రహం బరువు 1050 కిలోలు.కొరియాకు చెందిన కిట్‌శాట్-3(KITSAT-3) బరువు 107 కిలోలు, జర్మనికి చెందిన డిఎల్ఆర్-టుబ్‌శాట్ బరువు 45 కిలోలు. ఉపగ్రహ వాహకనౌక యొక్క పైభాగాన పరికారాలపెట్టె(equipment bay)పైభాగాన ఓసెన్‌శాట్ ను అమర్చగా, మిగిలిన రెండు ఉపగ్రహాలను పరికారాలపెట్టె(equipment bay) మీద ఒకదానికి ఒకటి వ్యతిరేఖం దిశలో ఎదురుగా గా అమర్చారు.కక్ష్యలొ మొదట ఓసెన్‌శాట్ /(IRS-P4) ఉపగ్రహం ప్రవేశపెట్టబడినది.తరువాత కిట్‌శాట్-3, దాని తరువాత డిఎల్ఆర్-టుబ్‌శాట్ ఉపగ్రహాలు కక్ష్యలొ ప్రవేశించాయి. ఉపగ్రహ వాహకనౌక ,ఉపగ్రహాలను 727 కిలోమీటర్ల ఎత్తులో సుర్యానువర్త ధ్రువకక్ష్యలో ప్రవేశపెట్టినది. ఉపగ్రహ వాహకనౌక పొడవు44.4మీటర్లు